CELEX: 52015XC0207(01)
Language: sk
Date: 2015-02-07 00:00:00
Title: Oznámenie – verejná konzultácia – Zemepisné označenie Juhoafrickej republiky

7.2.2015   
            
            
               SK
            
            
               Úradný vestník Európskej únie
            
            
               C 45/3
            
         OZNÁMENIE – VEREJNÁ KONZULTÁCIA
   Zemepisné označenie Juhoafrickej republiky
   (2015/C 45/03)
   V rámci prebiehajúcej finalizácie dohody s Juhoafrickou republikou vo forme protokolu o ochrane zemepisných označení (ďalej len „protokol“) poskytli juhoafrické orgány dodatočné informácie o zemepisnom označení poľnohospodárskeho výrobku, ktorý bol navrhnutý na ochranu podľa protokolu popri zozname uverejnenom v oznámení 2014/C051/09 (1). Európska komisia v súčasnosti zvažuje, či toto zemepisné označenie uvedené v prílohe bude podľa protokolu chránené ako zemepisné označenie v zmysle článku 22 ods. 1 Dohody TRIPS.
   Komisia vyzýva všetky členské štáty alebo tretie krajiny, či fyzické osoby alebo právnické osoby s legitímnym záujmom, ktoré majú bydlisko alebo sídlo v niektorom členskom štáte či tretej krajine, aby predložili námietky proti takejto ochrane v podobe náležite podloženého vyhlásenia.
   Vznesené námietky sa musia Komisii doručiť do dvoch mesiacov po uverejnení tohto oznámenia. Vznesené námietky by sa mali zasielať na túto e-mailovú adresu:
   AGRI-A3-GI@ec.europa.eu
   Vznesené námietky sa preskúmajú len vtedy, ak budú doručené v uvedenej lehote a ak sa nimi preukáže, že ochrana navrhovaného názvu by:
   
               a)
            
            
               znamenala rozpor s názvom plemena zvierat, v dôsledku čoho by spotrebiteľ mohol byť uvedený do omylu vzhľadom na skutočný pôvod výrobku;
            
         
               b)
            
            
               spôsobila, že chránený názov by bol čiastočným alebo úplným homonymom názvu, ktorý je už v Únii chránený podľa nariadenia Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (2), alebo že by sa nachádzal v dohodách, ktoré Únia uzatvorila s týmito krajinami:
               
                           —
                        
                        
                           Švajčiarsko (3)
                           
                        
                     
                           —
                        
                        
                           Kórea (4)
                           
                        
                     
                           —
                        
                        
                           Stredná Amerika (5)
                           
                        
                     
                           —
                        
                        
                           Kolumbia a Peru (6)
                           
                        
                     
                           —
                        
                        
                           Čierna Hora (7)
                           
                        
                     
                           —
                        
                        
                           Bosna a Hercegovina (8)
                           
                        
                     
                           —
                        
                        
                           Srbsko (9)
                           
                        
                     
                           —
                        
                        
                           Moldavsko (10)
                           
                        
                     
                           —
                        
                        
                           Gruzínsko (11)
                           
                        
                     
         
               c)
            
            
               mohla zavádzať spotrebiteľa, pokiaľ ide o skutočnú identitu výrobku, vzhľadom na povesť ochrannej známky, jej všeobecnú známosť a obdobie jej používania;
            
         
               d)
            
            
               ohrozila existenciu úplne alebo čiastočne totožného názvu alebo ochrannej známky alebo existenciu výrobkov, ktoré boli legálne na trhu počas najmenej piatich rokov pred dňom uverejnenia tohto oznámenia;
            
         
               e)
            
            
               alebo ak sa v nich uvádzajú podrobné údaje, z ktorých vyplýva, že názov, ktorého ochrana sa zvažuje, je druhový.
            
         Uvedené kritériá sa posúdia vo vzťahu k územiu Únie, ktoré v prípade práv duševného vlastníctva znamená výlučne územie alebo územia, kde sa uvedené práva ochraňujú.
   
      (1)  Ú. v. EÚ C 51, 22.2.2014, s. 22.
   
      (2)  Ú. v. EÚ L 343, 14.12.2012, s. 1.
   
      (3)  Rozhodnutie Rady a Komisie 2002/309/ES, Euratom o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (Ú. v. ES L 114, 30.4.2002, s. 1), a najmä dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami – príloha 7.
   
      (4)  Rozhodnutie Rady 2011/265/EÚ zo 16. septembra 2010 o podpísaní v mene Európskej únie a o predbežnom vykonávaní Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 127, 14.5.2011, s. 1).
   
      (5)  Dohoda, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (Ú. v. EÚ L 346, 15.12.2012, s. 3).
   
      (6)  Dohoda o obchode medzi Európskou úniou a jej členskými štátmi na jednej strane a Kolumbiou a Peru na strane druhej (Ú. v. EÚ L 354, 21.12.2012, s. 3).
   
      (7)  Rozhodnutie Rady 2007/855/ES z 15. októbra 2007 o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Čiernohorskou republikou na strane druhej (Ú. v. EÚ L 345, 28.12.2007, s. 1).
   
      (8)  Rozhodnutie Rady 2008/474/ES zo 16. júna 2008 o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej – Protokol č. 6 (Ú. v. EÚ L 169, 30.6.2008, s. 10).
   
      (9)  Rozhodnutie Rady 2010/36/ES z 29. apríla 2008 o podpise a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej (Ú. v. EÚ L 28, 30.1.2010, s. 1).
   
      (10)  Rozhodnutie Rady 2013/7/EÚ z 3. decembra 2012 o uzavretí Dohody medzi Európskou úniou a Moldavskou republikou o ochrane zemepisných označení poľnohospodárskych výrobkov a potravín (Ú. v. EÚ L 10, 15.1.2013, s. 3).
   
      (11)  Rozhodnutie Rady 2012/164/EÚ zo 14. februára 2012 o uzavretí Dohody medzi Európskou úniou a Gruzínskom o ochrane zemepisných označení poľnohospodárskych výrobkov a potravín (Ú. v. EÚ L 93, 30.3.2012, s. 1).
   
      PRÍLOHA
      
                  Druh výrobku
               
               
                  Názov chránený v Južnej Afrike
               
            
                  Mäsový výrobok
               
               
                  Karoo meat of origin